CELEX: 32018D1887
Language: el
Date: 2018-11-30 00:00:00
Title: Εκτελεστική απόφαση (ΕΕ, Ευρατόμ) 2018/1887 της Επιτροπής, της 30ής Νοεμβρίου 2018, για την τροποποίηση της απόφασης 90/176/Ευρατόμ, ΕΟΚ, με την οποία επιτρέπεται στη Γαλλία να μη λαμβάνει υπόψη ορισμένες κατηγορίες δραστηριοτήτων και να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον φόρο επί της προστιθέμενης αξίας [κοινοποιηθείσα υπό τον αριθμό C(2018) 7866]

4.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 308/47
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ, Ευρατόμ) 2018/1887 ΤΗΣ ΕΠΙΤΡΟΠΗΣ
         της 30ής Νοεμβρίου 2018
         για την τροποποίηση της απόφασης 90/176/Ευρατόμ, ΕΟΚ, με την οποία επιτρέπεται στη Γαλλία να μη λαμβάνει υπόψη ορισμένες κατηγορίες δραστηριοτήτων και να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον φόρο επί της προστιθέμενης αξίας
         
            
               [κοινοποιηθείσα υπό τον αριθμό C(2018) 7866]
            
         
         (Το κείμενο στη γαλλική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας,
         Έχοντας υπόψη τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από τον φόρο επί της προστιθέμενης αξίας (1), και ιδίως το άρθρο 6 παράγραφος 3 δεύτερη περίπτωση,
         Έπειτα από διαβούλευση με τη συμβουλευτική επιτροπή ιδίων πόρων,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 371 της οδηγίας 2006/112/ΕΚ του Συμβουλίου (2), η Γαλλία μπορεί να εξακολουθήσει να απαλλάσσει από τον φόρο τις πράξεις/δραστηριότητες που περιλαμβάνονται στον κατάλογο του παραρτήματος X μέρος B της εν λόγω οδηγίας, με τις προϋποθέσεις που ίσχυαν σε αυτό το κράτος μέλος την 1η Ιανουαρίου 1978. Σύμφωνα με το εν λόγω άρθρο, αυτές οι πράξεις πρέπει να λαμβάνονται υπόψη για τον καθορισμό της βάσης των ιδίων πόρων που προκύπτουν από τον φόρο προστιθέμενης αξίας (ΦΠΑ).
                  
               
                     (2)
                  
                  
                     Με την απόφαση 90/176/Ευρατόμ, ΕΟΚ της Επιτροπής (3), επιτράπηκε στη Γαλλία, μεταξύ άλλων, να χρησιμοποιεί κατά προσέγγιση εκτιμήσεις για τον υπολογισμό της βάσης των ιδίων πόρων που προέρχονται από τον ΦΠΑ όσον αφορά, μεταξύ άλλων, τις πράξεις που τώρα απαριθμούνται στο παράρτημα X μέρος Β σημείο 8 της οδηγίας 2006/112/ΕΚ σχετικά με την παροχή ύδατος από οργανισμούς δημοσίου δικαίου.
                  
               
                     (3)
                  
                  
                     Στην επιστολή της, της 26ης Απριλίου 2018, η Γαλλία ζήτησε από την Επιτροπή εξουσιοδότηση να χρησιμοποιεί σταθερό ποσοστό της ενδιάμεσης βάσης για τον υπολογισμό της βάσης των ιδίων πόρων ΦΠΑ για τις πράξεις που αναφέρονται στο παράρτημα X μέρος B σημείο 8 της οδηγίας 2006/112/ΕΚ όσον αφορά την παροχή ύδατος από οργανισμούς δημοσίου δικαίου. Η Γαλλία απέδειξε ότι το ποσοστό που έχει εφαρμοστεί στην ενδιάμεση βάση παρέμεινε σταθερό από το 2012 ως το 2016. Η εξουσιοδότηση για τη χρήση σταθερού ποσοστού θα μειώσει περαιτέρω τον διοικητικό φόρτο κατά τον υπολογισμό της βάσης ιδίων πόρων ΦΠΑ για αυτές τις πράξεις. Επομένως θα πρέπει να επιτραπεί στη Γαλλία να υπολογίζει τη βάση ιδίων πόρων ΦΠΑ χρησιμοποιώντας σταθερό ποσοστό όσον αφορά την παροχή ύδατος από οργανισμούς δημοσίου δικαίου.
                  
               
                     (4)
                  
                  
                     Για λόγους διαφάνειας και ασφάλειας δικαίου, η εφαρμογή αυτής της εξουσιοδότησης είναι σκόπιμο να περιοριστεί χρονικά.
                  
               
                     (5)
                  
                  
                     Επομένως, η απόφαση 90/176/Ευρατόμ, ΕΟΚ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στην απόφαση 90/176/Ευρατόμ, ΕΟΚ προστίθεται το ακόλουθο άρθρο 2γ.
            
               
                  «Άρθρο 2γ
                  Κατά παρέκκλιση από το άρθρο 2 παράγραφος 3 της παρούσας απόφασης, για τον υπολογισμό της βάσης των ιδίων πόρων ΦΠΑ, από την 1η Ιανουαρίου 2018 έως τις 31 Δεκεμβρίου 2020, επιτρέπεται στη Γαλλία να χρησιμοποιεί το 0,02 % της ενδιάμεσης βάσης όσον αφορά τις πράξεις που αναφέρονται στο παράρτημα X μέρος B σημείο 8 της οδηγίας 2006/112/ΕΚ.»
               
            
         
         
            Άρθρο 2
            Η παρούσα απόφαση απευθύνεται στη Γαλλική Δημοκρατία.
         
         
            Βρυξέλλες, 30 Νοεμβρίου 2018.
            
               
                  Για την Επιτροπή
               
               Günther OETTINGER
               
                  Μέλος της Επιτροπής
               
            
         
         
            (1)  ΕΕ L 155 της 7.6.1989, σ. 9.
         
            (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1).
         
            (3)  Απόφαση 90/176/Ευρατόμ, ΕΟΚ της Επιτροπής, της 23ης Μαρτίου 1990, με την οποία επιτρέπεται στη Γαλλία να μην λαμβάνει υπόψη ορισμένες κατηγορίες δραστηριοτήτων και να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο επί της προστιθέμενης αξίας (ΕΕ L 99 της 19.4.1990, σ. 22).